**UPUTE ZA PRIJAVU KADETA NA AKTIVNOSTI INICIJATIVE EMILYO**

**Općenito o aktivnostima iz programa *European Initiative for the Exchange of Military Young Officers* (dalje u tekstu EMYLIO):**

* Detalji o ponuđenim aktivnostima u okviru programa inicijative EMILYO mogu se pronaći na službenoj web stranici [www.emilyo.eu](http://www.emilyo.eu) pod „*Mobility Offers & Multiplier Events*“.
* Popis aktivnosti iz programa EMILYO se tijekom godine kontinuirano dopunjava novim ponudama vojno-obrazovnih institucija za temeljnu izobrazbu kadeta i mlađih časnika država članica Europske unije.
* Hrvatsko vojno učilište „Dr. Franjo Tuđman“ (dalje HVU) upućuje kadete na ponuđene „*other shorter activities*“ od kojih je većina u trajanju do pet radnih dana.
* Odabir ponuđenih aktivnosti iz programa EMILYO na razini HVU koordinira prodekan za međunarodnu suradnju u području vojne izobrazbe HVU.
* Dekanat HVU-a predlaže Zapovjedniku HVU-a popis aktivnosti koje su usklađene s ishodima učenja sveučilišnih studijskih programa razvijenih za potrebe OS RH.
* Dekanat HVU upoznaje Vijeće studija s prijedlogom aktivnosti.
* Konačan popis aktivnosti iz programa EMILYO, na prijedlog Zapovjednika HVU-a, odobrava Ministarstvo obrane u okviru Plana međunarodne obrambene suradnje za fiskalnu godinu.
* Odobreni popis aktivnosti iz programa EMILYO objavljuje se na mrežnim stranicama studija i oglasnoj ploči Kadetske bojne.

**Kriterij za prijavu kadeta za sudjelovanje na aktivnostima:**

* Kadeti koji su stekli pravo redovitog upisa na drugu godinu i sve više godine preddiplomskih studija, kadeti integriranog preddiplomskog i diplomskog studija te kadeti diplomskih studija.

**Kriteriji odabira prijavljenih kandidata:**

* Ispunjavanje kriterija propisanih od strane organizatora aktivnosti.
* Težinski prosjek iz položenih ispita minimalno 3,50.
* Znanje engleskog jezika – prosjek na svim položenim ispitima predmeta Engleski jezik minimalno 3,50.
* Nema izrečenih stegovnih mjera.
* Kadet može sudjelovati samo na jednoj aktivnosti iz programa EMILYO tijekom jedne akademske godine.

**Postupak prijave kadeta za sudjelovanje na aktivnosti:**

* Zainteresirani kadeti koji zadovoljavaju propisane kriterije za sudjelovanje na aktivnostima prijavljuju se elektroničkom poštom prodekanu za međunarodnu suradnju u području vojne izobrazbe i ERASMUS+ koordinatoru na e-mail adresu [jjozic@morh.hr](mailto:jjozic@morh.hr) (referadi na pozornost).
* Prijava za sudjelovanje mora biti dostavljena najkasnije do roka navedenoga u popisu aktivnosti. Prijave dostavljene nakon navedenog roka neće se razmatrati.

**Postupak odabira prijavljenih kandidata za sudjelovanje na aktivnosti:**

* Dekanat imenuje Povjerenstvo za odabir prijavljenih kandidata.
* Član Povjerenstva za odabir prijavljenih kandidata je i zapovjednik Kadetske bojne.
* Povjerenstvo donosi rang-listu kandidata prema slijedećim kriterijima:
  + Težinski prosjek na studiju:
    - 4,76-5,00 (100 bodova)
    - 4,50-4,75 (85 bodova)
    - 4,26-4,49 (70 bodova)
    - 4,00-4,25 (55 bodova)
    - 3,75-3,99 (40 bodova)
    - 3,50-3,74 (25 bodova)
  + Prosječan uspjeh na svim položenim ispitima predmeta Engleski jezik
    - Izvrstan (5) (prosjek 4,50 - 5,00) ( 40 bodova)
    - Vrlo dobar (4) (prosjek 4,00 - 4,49) (30 bodova)
    - Vrlo dobar (4) ( prosjek 3,50-3,99) (20 bodova)
  + Uspjeh na zadnjoj provjeri motoričkih sposobnosti
    - Izvrstan (5) (40 bodova)
    - Vrlo dobar (4) (30 bodova)
    - Dobar (3) (20 bodova)
  + Bodovi postignuti na vojnoj obuci u prethodnoj akademskoj godini (max 150 bodova)
* 136 -150 (50 bodova)
* 121 - 135 (30 bodova)
* 106 - 120 (20 bodova)
* 90 - 105 (10 bodova)
  + Ocjena zapovjednika bojne (max. 20 bodova)
  + U slučaju istog broja ostvarenih bodova, prednost ima kandidat s boljim akademskim uspjehom (težinski prosjek)
* Zapovjednik HVU, na prijedlog Povjerenstva, donosi konačan popis odabranih kandidata za svaku aktivnost iz programa EMILYO.
* Imena odabranih kandidata Povjerenstvo dostavlja Kadetskoj bojni, nakon čega se objavljuju na mrežnim stranicama studija i oglasnoj ploči Kadetske bojne.
* Prigovori na odabir kandidata kadeti upućuju Povjerenstvu, a dostavljaju se elektroničkom poštom na email: [jjozic@morh.hr](mailto:jjozic@morh.hr) i referadi na pozornost.

**Procedura priznavanja ECTS bodova:**

* Kadet nakon provedene aktivnosti potvrdu o ECTS bodovima dostavlja prodekanu za znanost, razvoj i upravljanje kvalitetom kao imenovanom ECTS koordinatoru, radi postupka priznavanja ECTS bodova, na e-mail adresu: [dgracin@morh.hr](mailto:dgracin@morh.hr) i referadi na pozornost.
* ECTS koordinator priprema pisani izvještaj koji sadrži: opis aktivnosti, naziv ustanove gdje se aktivnost provodila, ostvareni broj ECTS-a, razdoblje u kojem je mobilnost provedena, temeljem čega je mobilnost ostvarena, …
* Navedeni pisani izvještaj supotpisuju voditelj studija i ECTS koordinator i upućuju sa svom popratnom dokumentacijom na nadležno Vijeće područja, koje na kraju donosi Odluku (koju potpisuje rektor Sveučilišta u Zagrebu)